Document ID: 32008R0204

NARIADENIE KOMISIE (ES) č. 204/2008
zo 4. marca 2008,
ktorým sa stanovujú dovozné clá uplatniteľné na polobielenú alebo bielenú ryžu od 5. marca 2008
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou (1), a najmä na jeho článok 11,
keďže:
(1)
Na základe informácií odovzdaných príslušnými orgánmi Komisia konštatuje, že dovozné povolenia na polobielenú alebo bielenú ryžu s kódom KN 1006 30 sa vydali na množstvo 192 418 ton na obdobie od 1. septembra 2007 do 29. februára 2008. Dovozné clo na polobielenú alebo bielenú ryžu s kódom KN 1006 30 sa preto musí upraviť.
(2)
Keďže sa uplatniteľné clo musí stanoviť v lehote 10 dní od konca vyššie uvedeného obdobia, toto nariadenie by malo nadobudnúť účinnosť s okamžitou platnosťou,
PRIJALA TOTO NARIADENIE:
Článok 1
Dovozné clo uplatniteľné na polobielenú alebo bielenú ryžu s kódom KN 1006 30 je 175 EUR na tonu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 4. marca 2008

Labels: 3
17
15